દધીચિએ કહ્યું, "થોડીવાર થોભો, મારા શરીરનો ઉપયોગ આપના કલ્યાણ માટે થવાનો હોય તો તેનાથી ડું શું ? જે શરીરનો કોઈ પણ ભાગ મૃત્યુ પછી કોઈના કામમાં નથી આવતો તે આપના જેવા દેવો માટે ઉપયોગમાં આવે તે મારું અહોભાગ્ય છે. દધીચિ ઋષિએ સમાધિ લગાવી. પળવારમાં જ તેમના પ્રાણ શરીરમાંથી ચાલ્યા ગયા. ઈન્દ્રરાજાએ સ્વર્ગમાંથી સુરભિ ગાય બોલાવી. તેણે શરીરને ચાટીને માંસરહિત બનાવી દીધું. વિશ્ર્વકર્માએ ઈન્દ્રની આજ્ઞાથી ઋષિની પીઠના હાડકામાંથી બ્રહ્મશિર નામનું શસ્ત્ર બનાવ્યું. બાકીનાં હાડકાંનો ભાગ પણ દેવોએ જે તે શસ્ત્રો બનાવવાના ઉપયોગ માટે લઈ લીધો. દેવો દાનવો વચ્ચે ફરીથી ભીષણ સંગ્રામ થયો. ઈન્દ્રે વૃત્રાસુર પર વજ્રથી પ્રહાર કર્યો. તેનું મોત થયું. દાનવોની સેના નાસીપાસ થઈ ગઈ. દેવોએ બીજા દાનવોનો પણ વિનાશ કર્યો. અંતે દેવોનો વિજય થયો. તેમણે મહાન તપસ્વી દધીચિ ઋષિને આ વિજય અર્પણ કર્યો.